Når du lager fondue med ost, så er det vanligst å dyppe brød eller grønnsaker. Vårt tips er å gå for et veldig lyst brød (gjerne en loff). Mange liker også å ta måltidet et steg lengre og bruke kjøtt eller skalldyr. I så fall må du huske på at du bør la spydet ligge såpass lenge i gryten at det blir ordentlig varmt og gjennomstekt. Skal du lage sjokoladefondue, så er det andre ingredienser som gjelder. Jordbær, bananer, pærer og andre søtsaker er veldig populære. Hvis du ELSKER å gjøre det ekstra søtt, så kan du også klinke til med en marshmallow eller to.